
DIALECTICA RUŞINE — VINA 
ÎN PROCESUL CIVILIZĂRII! 


Bogdan POPOVENIUC 


ABSTRACT: The present article brings together the work of Norbert Elias, Hans- 
Peter Waldhoff and of some of their followers, on the modern process of 
civilizing emotions, respectively the contemporary informalization of former 
formal self-constraints. I sought to reveal the subtle dialectic between shame and 
guilt involved both in the process of building the modern self and in the present 
phase of increasing permeability of unconscious content for the self. Also, I tried 
to highlight the transformations undergone by contemporary individual psychic 
structure. Quandaries about the difficulties which underlie any comparative 
cultural analyze are considered as well. 


KEYWORDS: civilization process, shame, guilt, cultural analyze 


Una dintre lipsurile omului contemporan, atât de avansat în cunoaşterea naturii şi a 
legilor universului, a mecanismelor fiziologice, a legitatilor economice şi 
comportamentale o constituie, în viziunea mea, necunoasterea propriei istorii. Şi nu 
este vorba de istoria faptică, şi aceasta atât de denaturat interpretată pentru a fi pusă în 
acord cu imaginea pe care el o are despre sine, ci despre istoria propriei sale conştiinţe. 
Din nou, nu este vorba nici de autodezvoltarea fizio-anatomică a creierului, ci de 
aceea a structurilor şi organizării vieţii sale psihice. Într-un cuvânt, subiectul acestui 
articol îl constituie istoria civilizării omului modern. Nereflectând asupra a ceea ce 
este el şi cum a ajuns să fie ceea ce este, omul consideră că aşa a fost dintotdeauna. 
Mărturie stau multele producţii media, filme, documentare, cu referenti ştiinţifici, 
chiar, care lasă impresia că omul antichităţii şi omul evului mediu au fost la fel ca cel 
modern; că oamenii din diverse timpuri şi diverse culturi au avut aceleaşi aspirații, 
aceleaşi idealuri sociale şi politice, aceeaşi viziune asupra lumii (viziune care era doar 
mai puţin avansată ştiinţific şi nicidecum complet diferită). Naiv se crede că forma 


1 NOTĂ: Această lucrare a fost realizată în cadrul proiectului „Societatea bazată pe cunoaştere — cercetări, 
dezbateri, perspective”, cofinantat de Uniunea Europeană şi Guvernul României din Fondul Social 
European prin Programul Operațional Sectorial Dezvoltarea Resurselor Umane 2007-2013, ID 56815. 

" Bogdan Popoveniuc PhD, este bursier post-doctoral, Proiect POSDRU | ID 56815 „Societatea Bazată pe 
Cunoaştere — cercetări, dezbateri, perspective”, Academia Română, Filiala Iaşi. 

actuală de convietuire a miliardelor de oameni în marile aglomerări urbane, în 
condițiile unor regimuri democratice ar fi fost posibilă în toate timpurile. Acest lucru 
nu a fost, însă, posibil înainte de transformarea psihismului ființelor umane care o 
compun. O viata supusă capriciilor naturii şi agresivitatii celorlalți nu este în măsură 
să cadreze cu o organizare socială de forma pe care o vedem azi, o societate în care 
indivizii trebuie să prezinte un control extrem de complex al conduitei. Pentru omul 
începutului societăţilor istorice era decisiv să îşi utilizeze, desfăşoare şi etaleze 
întreaga sa forță pulsională, la fel cum ulterior controlul reacțiilor emoţionale, 
manifestările echilibrate şi disimulările vor fi vitale pentru supraviețuirea socială. Din 
perspectiva noastră de indivizi care ne-am născut şi trăim într-o societate pacificată în 
care statul oferă protecţie şi siguranţă nouă şi averilor noastre, cu moravuri şi obiceiuri 
pacificate, ne vine extrem de greu, dacă nu imposibil, să ne imaginăm o asemenea 
societate originară. Aceasta, deoarece suntem deja extrem de avansați în civilizație 
pentru a mai putea simţi prin sistemul psihic original. De-a lungul dezvoltării culturii 
umane, organizarea socială si cea cerebrală s-au potentat reciproc iar, o dată cu 
complexificarea şi reglarea cerebrală, sistemul afectiv a suferit şi el transformări 
semnificative. Structura socială şi structura psihică se află într-o relaţie de 
interdependență. Rationalizarea însăşi implică deja o fundamentare într-un 
comportament organizat, la fel cum procesul civilizării pe termen lung e declanşat de 
reglementarea tuturor reacţiilor emoţionale pe termen scurt, ea însăşi implicând un 
proces anterior de „acomodare socială”. Nu a existat un plan, un ideal sau un model 
conceput de indivizi şi care să fi fost constant implantat indivizilor de-a lungul 
generaţiilor. Civilizarea şi rationalizarea pur şi simplu s-au dezvoltat. Aceasta nu 
înseamnă însă că această transformare ar fi fost astructurală sau haotică. Mecanismul 
poate fi parţial elucidat, dacă ţinem cont de faptul că acţiunile şi relaţiile de la nivelul 
microstructurii determină în cele din urmă apariţia şi existența unor funcţii şi 
structuri diferite la nivelul macrostructurii. Suma relaţiilor inter-individuale poate 
genera o structură de relationare mult mai puternică şi mai limitativă decât ar sta in 
puterea şi voinţa indivizilor care o compun să o realizeze voluntar vreodată. Această 
idee se opune concepţiei comune, extrem de răspândite în sociologie, potrivit căreia 
formele de convietuire şi instituţiile sociale pot fi explicate Ja origine prin 
funcţionalitatea lor pentru oamenii aflaţi în respectivele relații de interdependenta. 
Nu oamenii au fost cei care au decis la un moment dat că această sau altă formă 
instituțională este potrivită ci conjunctia interrelatiilor, a scopurilor şi a mediului a 
fost cea care a dus la această structură de echilibru. Putem realiza aceasta 
conştientizând faptul că individul nu are posibilitatea să îşi aleagă forma instituţională 
în care se naște, el poate doar să îşi exprime acceptul de a convietui într-o anume 
formă, în cea mai mare parte prestabilită, cu semenii săi. Într-o societate complexă, 
precum e cea modernă, nici măcar nu există posibilitatea retragerii: hippies, artiştii ori 
scriitorii, aventurierii ori vagabonzii, fugarii fiind ei înşişi produsul acestei orânduiri. 
Acest nou nivel de realitate, sociologicul, este în mare parte autonom fata de natură, 

cultură sau indivizi. „Legitatea imanentă a configuratiilor sociale nu este identică nici 
cu legitatea «spiritului», a gândirii şi plăsmuirii individuale, nici cu legitatea a ceea ce 
numim «natură», chiar dacă aceste dimensiuni variate ale realității sunt indisolubil 
legate din punct de vedere funcțional.” (Elias, II, p. 212) 

Un factor important în această modificare a structurării psihicului omului 
modern a constituit-o permanenta intensificare a diferentierii funcţiilor sociale. „Din 
cele mai vechi timpuri ale istoriei occidentale şi până în prezent, funcţiile sociale se 
diferenţiază tot mai mult sub puternica presiune concurentiala. Cu cât se diferenţiază 
mai mult, cu atât mai mare devine numărul de funcţii şi, în felul acesta, şi al 
oamenilor de care depinde în mod constant individul în toate acțiunile sale, de la cele 
mai simple şi cotidiene la cele mai complexe şi rare. Conduita a tot mai mulți oameni 
trebuie să se acorde reciproc, intreteserea acțiunilor să se structureze mai precis şi 
ordonat, pentru ca acţiunile individuale să îşi poată realiza funcţia socială. Individul 
este obligat să îşi reglementeze comportamentul în mod tot mai diferențiat, tot mai 
uniform şi mai stabil.” (Elias, II, p. 213) Viaţa în societățile moderne, deşi nu ni se mai 
pare atât de evident, implică o autosupraveghere constantă, un autocontrol diferențiat 
la maximum al conduitei, calități nu doar ineficiente dar chiar contraindicate în cazul 
unei societăți mai putin reglementate, pacificate, caz în care vigilenta, viteza de 
reacţie sunt decisive pentru supraviețuirea fizică. 

O dată cu creşterea puterii sociale are loc şi creşterea obisnuintei de a gândi 
previzional pe termen lung, constrângerile exterioare ce acționează asupra indivizilor 
se transformă din ce in ce mai mult în autoconstrângeri, o dată cu apariția tensiunii 
orizontale dintre un Supraeu — cu rol de autocontrol — în formare şi energiile 
pornirilor instinctuale ce trebuie transformate, reglementate sau sublimate odată ce 
nu mai pot fi manifestate liber, oricând şi oricum. Un alt factor cheie în cadrul acestei 
transformări îl constituie esența socială a omului. Spre deosebire de alte ființe, omul 
este funciar o ființă socială. De aici, parte din nevoile sale specifice: afecţiune, 
recunoaştere sau apartenenţă la grup. Datorită acestui set de nevoi sociale, prezente 
numai în cadrul unei societăți a constiintelor in curs de individualizare şi 
autonomizare din ce în ce mai accentuată, în condiţiile unei societăți din ce în ce mai 
centralizate în cadrul căreia poziţia elitelor este dependentă de autoconstrângerile 
impuse asupra comportamentului, are loc o interiorizare a acestei temeri de pierdere a 
situației privilegiate, permanentul control şi supraveghere a celorlalți transformându- 
se treptat în teamă interioară. „Efortul şi previziunea pe termen lung, necesare aici 
pentru a menţine poziţia elevată a stratului superior, sunt astfel exprimate în 
interiorul societăţii prin forța supravegherii sociale, pe care o exercită membrii săi 
unul asupra celuilalt. Teama care provine de pe urma situării întregii grupări, de pe 
urma luptei pentru menţinerea poziţiei elevate mai mult sau mai putin amenințate, 
acționează astfel nemijlocit ca forță propulsoare în vederea menţinerii codului de 
conduită, în vederea educării acelui supraeu în fiecare dintre indivizi; se transpune în 
teamă individuală, în frica individului fata de degradarea personală sau chiar fata de 

diminuarea prestigiului în propria sa societate. Această teamă, educată ca 
autoconstrângere față de diminuarea prestigiului propriu în ochii celorlalți, poate să 
îmbrace forma de pudicitate sau de simț al onoarei, care asigură permanenta 
habitualizare a conduitei diferenţiate si a reglementării severe a instinctelor 
individului.” (Elias, II, p. 233) 

Sub presiunea supra-populării apare centralizarea şi concentrarea puterii şi a 
economiei, a maselor de oameni, în paralel cu diferenţierea claselor de conducători şi 
conduşi, proces la fel de natural ca cel al sciziunii dintre producţie şi consum, la 
nivelul economiei. Ca manifestare socială concretă asistăm la apariţia curților. Apariţia 
monopolurilor la nivelul societății generează, din rațiuni economice: interrelationarea 
monetară, creşterea ponderii producției manufacturiere în dauna celei agricole, astfel 
că veniturile obținute de pe domenii nu mai pot asigura susținerea materială a 
demnităţii şi prestigiului necesar pentru poziţia sa aristocrată, ceea ce determină 
extinctia instituţiei războinicului liber. Apare astfel centralizatorul, intermediarul 
între forța politică, războinică şi cea economică monetară, regele. Din aceleaşi motive 
economice, de subzistență, şi sociale, de prestigiu, acestea se vor răsfrânge treptat 
asupra unor mase din ce în ce mai largi de populaţie constrângându-i pe indivizi, prin 
teama generată de pierderea acestora, la reglementarea conduitei, la domesticirea 
războinicului din ei, într-un cuvânt, la civilizarea lor. 


Corespunzător cu transformarea societăţii şi a relaţiilor interindividuale, se 
transformă şi potenţialul emoţional al individului: pe măsură ce cresc în mod 
constant numărul oamenilor şi al acţiunilor de care depinde individul, se 
intensifică şi obisnuinta de a practica previziunea asupra unor lanțuri mai lungi. 
lar după cum se transformă conduita şi potenţialul sufletesc al individului, se 
modifică în mod corespunzător şi felul în care un om îşi priveşte semenii. 
Imaginea pe care omul o are despre om devine mai nuanțată, mai puţin 
subordonată emoţiilor spontane: se «psihologizează».” (...) „se modifică 
modalitatea în care convietuiesc oamenii; de aceea, se modifică şi conduita lor; de 
aceea, se modifică în ansamblu conştiinţa şi potenţialul lor instinctual. 
«Circumstantele» care se modifică nu reprezintă nimic din ceea ce vine oarecum 
«din afară» către om; «circumstanţele» care se modifică sunt chiar relaţiile dintre 
oameni. (Elias, II, pp. 250, 253) 


Emergenta din ce în ce mai accentuată a noului mediu de viata, socialul, impune 
noi schimbări în cadrul aparatului psihic. Ajustarea conduitei trebuie să se facă 
potrivit convietuirii la mediul inter-relational a celorlalte conştiinţe. Cea ce înseamnă 
un mediu mult mai volatil, mai dinamic şi mai neprevăzut decât cel al legilor mediului 
natural, în cadrul căruia, în plus, existau o mulțime de instincte care contribuiau la o 
adaptare mai uşoară. Calculul necesar supravieţuirii şi atingerii scopurilor necesită o 
gândire din ce în ce mai complexă, previzionară, ipotetică şi, potrivit acesteia, o 
reactivitate comportamentală mult mai dinamică şi controlată. Pentru realizarea 
tuturor acestor imperative pentru traiul într-un mediu al constiintelor, s-au dezvoltat 

treptat şi structuri psihice (cvasi- şi inconştiente) din ce în ce mai diferențiate. 
„Ambele în egală măsură, rationalizarea nu mai putin decât avansarea limitelor de 
pudoare şi de aversiune, reprezintă o expresie a diminuării temerilor directe în fata 
amenințării sau a înfrângerii de către alte ființe şi a întăririi unor temeri lăuntrice 
automate, a constrângerilor pe care individul le exercită acum asupra sa însuşi. În 
ambele, în egală măsură, în avansarea limitei de pudoare nu mai puţin decât în 
progresarea rationalitatii, se exprimă previziunea pe termen lung si precautia de un tip 
mai complex, care devin necesare o dată cu diferențierea tot mai accentuată a 
societății pentru grupări sociale tot mai amplă în vederea menţinerii existenței lor 
sociale. Nu este greu de explicat felul cum sunt interrelationate aceste transformări 
formale psihice, în aparență atât de diferite. Ambele, intensificarea angoaselor de 
pudicitate precum şi rationalizarea mai puternică nu reprezintă altceva decât nişte 
aspecte diferite ale disocierii potenţialului psihic individual, care se instaurează o dată 
cu această diferenţiere funcţională tot mai pronunţată, aspecte ale diferentierii tot mai 
accentuate dintre funcţiile instinctuale şi şi funcţiile de control instinctual, dintre 
funcţiile «sinelui» (Es) şi ale «eului» (Jch) sau « supraeului» (Uber-Jch).” (Elias, II, p. 
267) 

Putem găsi în cadrul acestui proces de interiorizare şi transformare a conştiinţei 
o ilustrare a modelului individului ca ființă generată, fundamentată, şi nu doar ghidată 
de nevoile sale. Schimbarea predominantei mediului de viata (i.e. cel social) dezvoltă 
necesități noi. Omul social are nevoie de recunoaştere, aceasta înseamnă să fie prețuit, 
să primească afecţiune, aceste nevoi ajungând să se manifeste şi să joace în viaţa de zi 
cu zi un rol de aceeaşi importanţă şi putere ca şi nevoile fiziologice şi de securitate (să 
nu uităm că pentru omul modern securitatea este de acum asigurată de social mai mult 
decât depinde de propria persoană, la fel ca şi asigurarea necesităţilor fiziologice care 
sunt garantate prin interrelatiile sociale şi mai putin prin acţiunile independente 
individului. Creşterea autonomiei de conştiinţă este însoţită de o creştere a 
dependenţei de relațiile sociale. Această situaţie este cel mai bine ilustrată de apariția 
sentimentului de ruşine. „Sentimentul de pudoare este o iritare specifică, un tip de 
teamă care se reproduce la individ în mod automat şi habitual în anumite ocazii. Este, 
dacă privim superficial, o temere fata de degradarea socială sau, pentru a ne exprima la 
modul general, fata de gesturile de superioritate ale altora. Dar este o forma de 
neplăcere sau de spaimă care se produce şi se evidenţiază prin faptul că omul, care se 
teme de situația de inferioritate, nu se poate apăra direct de acest pericol prin atac 
fizic, nici prin orice altă formă de atac.” ? (Elias, II, pp. 265) 


2 “Neajutorarea faţă de superioritatea altora, totala lipsă de apărare în fata lor, nu provine nemijlocit din 
amenințarea cu superioritatea fizică a celorlalți, efectiv prezenţi, deşi, cu siguranță, poate fi redusă la 
constrângeri fizice, la inferioritatea fizică a copilului fata de cei care îl modelează. În cazul adultului însă, 
lipsa de apărare provine din faptul că oamenii, ale căror gesturi de superioritate inspiră teamă, sunt în 
acord cu propriul supraeu al celui lipsit de apărare şi înspăimântat, cu mecanismul de autoconstrângere 

În cadrul acestei transformări, cum procesul anterior de complexificare şi 
centralizare a aparatului cerebral se continuă printr-o disjunctie internă. Acea parte a 
aparatului psihic responsabilă de autocontrol capătă o dublă funcţie: cea de centru de 
reglementare a relaţiilor fata de alte obiecte şi ființe şi cea de coordonare şi control 
conştient şi inconştient a propriilor impulsuri instinctuale. O dată cu creşterea 
dependenţei individului de mediul social (vorbind la modul cel mai concret, aşa cum 
înainte adaptarea la natură, dezvoltarea comportamentelor cele mai potrivite pentru 
supravieţuire: tipurile de reacţii, instincte, reuşita în interpretarea şi comportamentele 
naturale — vânătoare, apărare, evitarea pericolelor — era decisiv, acum adaptarea la cel 
social ,,supravietuirea” în lumea oamenilor, adică dezvoltarea comportamentelor care 
se încadrează şi sunt cele mai potrivite pentru reuşita între ceilalți devine principala 
abilitate), aparatul psihic începe să sufere modificări în direcţia unei mai bune 
„armonizări” cu noul mediu de viață. Cum în noul mediu, unele dintre pornirile 
„naturale” şi „fireşti” nu mai sunt tolerate ci devin chiar piedici în calea reuşitei începe 
să se formeze, graţie potenţialului acestui aparat al conştiinţei, o nouă structură cu rol 
adaptativ. Este ceea ce în literatura psihologică a ajuns să fie desemnat prin termenul 
generic de Supra-Eu. Stratul funcţiilor psihice care se diferenţiază din ce în ce mai 
mult de cele instinctuale ajung să practice simultan o politică internă şi o politică 
externă. Uneori aflate în contradicţie dar niciodată total armonizate. Acest fenomen 
poate fi observat în formarea „socială” a oricărui copil: ,,rationalizarea conduitei este o 
expresie a politicii externe a aceleaşi formaţiuni a supraeului, a cărei politică internă 
ajunge să fie exprimată printr-o avansare a limitei de pudoare.” (Elias, II, p. 268) Mai 
mult, „reglementarea conduitei, în sensul unei armonizări a ei în raport cu ceilalți este 
cu atât mai stringentă şi se manifestă mai puternic cu cât este mai mare diferenţierea 
funcţională, adică numărul de indivizi, roluri cu care ea trebuie pusă în acord. Astfel, 
asistăm la crearea încă din copilărie a anumitor tipuri de gândire (inteligență) în 
funcţie de situaţia socială a celor care îl educă, a mediului social în care acesta se 
formează, în spiritul rolului social pe care acesta se presupune că va trebui să îl 


care i-a fost inculcat individului de către alţii, şi anume de acele persoane de care a depins şi care au 
dispus astfel fata de el de o anumită măsură de putere şi superioritate. Acestei stări îi corespunde faptul că 
teama pe care o numim «pudoare» este în mare măsură estompată vederii celorlalți; oricât de puternică ar 
fi, nu este exprimată prin gesturi zgomotoase. Incitarea pudorii dobândeşte o coloratura specifică prin 
faptul că cel la care se instaurează a comis un anumit fapt sau care este pe cale de a-l comite, încât ajunge 
în acelaşi timp în contradicţie cu cei cu care este sau a fost într-o formă sau alta în legătură, şi cu sine 
însuşi, cu acel sector al conştiinţei sale prin care se exercită supracontrolul. Conflictul care se manifestă 
prin teama de ruşine nu este doar conflictul individului cu opinia socială predominantă, ci este un 
conflict determinat de conduita individuală ca acel element al sinelui care reprezintă opinia socială. Este 
un conflict al propriului potenţial psihic; el însuşi se recunoaşte înfrânt. Se teme de pierderea afecțiunii 
(s.m.) sau a consideratiei din partea celorlalţi, de sentimentele cărora îi pasă sau i-a păsat. Atitudinea lor 
s-a consolidat în propria sa personalitate, formând o atitudine pe care o adoptă el însuşi în mod automat 
fata de sine. Aceasta este ceea ce îl face atât de neputincios fata de gesturile de superioritate, care într-un 
sens oarecare îi actualizează acest automatism în cadrul sinelui.” (Elias, II, pp. 265-266) 

dezvolte. Rationalitatea şi reglementarea emoţiilor fiului de muncitor este deosebită 
de cea a fiului directorului sau bancherului fiindcă perspectiva pe termen lung si 
tipurilor de comportament acceptate în mediul în care aceştia se formează sunt 
diferite. De la aceste interdependente din cadrul propriei societăți apar şi deosebirile 
între structurile instinctuale şi rationalizarile germanilor sau englezilor în interiorul 
societăţii europene, la fel cum aceasta, în ansamblul ei, se deosebeşte de cea orientală. 
Dar toate aceste deosebiri sunt comprehensibile tocmai datorită faptului că la baza lor 
se află aceeaşi legitate social-umană.” (Elias, II, p. 255) 

Dezvoltarea societăţii istorice ne aduce la un tip de societate în care regulile şi 
normele de comportament, şi astfel viziunea individului asupra a ceea ce este bun şi 
rău, dezirabil şi asupra a ceea ce e permis sau interzis, este dictat de „oglindirea” în 
ceilalți. Imaginea celorlalți, a lui Noi (încă parţial exterior conştiinţei) este ceea ce 
orientează conduita morală. Acest gen de societate ar fi cel mai bine numit societate 
sau „cultură a ruşinii”.5 Comportamentul este orientat şi individul se ghidează dupa 
credinţele şi părerea celorlalți. În cadrul acestui gen de societate opinia, ochiul, 
credința celorlalți este mult mai importantă. Vinovăţia şi nevinovăția nu depind atât 
de credinţa individului cât de cea a celorlalți. Nevoia de păstrare a prestigiului este cea 
care primează. Riscul fiind acela de a te angaja în fapte ilicite, dacă ştii că e posibil să 
nu fii descoperit. Pe de altă parte, o interiorizare a prestigiului s-ar traduce tocmai 
prin auto-cenzura unei astfel de posibilități. Baza acestei viziuni constă în ceea ce 
crede individul (nu neapărat în ceea ce el ştie). 


Intr-o societatea a ; . x 
alți oameni cred că 


rușinii 
eu cred că nu am făcut-o am făcut-o 
Sunt ruşinat şi 
nu am făcut-o: Nu e nici o problemă  dezonorat de ceea ce 
cred ei 
PE ae ss Nu stie nimeni deci Sunt vinovat si sunt 


nu sunt rusinat pedepsit 


La nivelul societății euro-americane, mai găsim rămăşiţe ale acestui tip de 
societate la nivelul comunităţilor săteşti pe cale de dispariţie datorită urbanizării (iar 
aici nu este vorba despre calitatea condiţiilor de viata ci despre transformarea relaţiilor 


3 Cel care şi propune pentru prima dată termenii de cultură a ruşinii şi cultură a vinei (shame- 
culture/guilt-culture) se pare că a fost de E. R. Dodds, în analiza pe care a făcut-o dezvoltării societății 
greceşti, surprinsă prin intermediul transformărilor tragediei elene de la concepția unei lumi guvernate 
de capriciile zeilor la una asupra responsabilitatii morale a indivizilor. Ulterior, această dihotomie a fost 
dezvoltată de Rose Benedict prin comparatia dintre „cultura vinei” a sistemului penal Occidental şi 
„cultura ruşinii” a Japoniei colectiviste. (v. şi Atherton, 2003) 

sociale dintre membrii acestor comunități în forma celor din marile aglomerări 
urbane). Aşa cum arată şi Elias, scăderea pragului de aversiune a ruşinii în timpul 
distrugerii comunităților rurale şi scăderea conştientizării ruşinii a avut consecinţe 
puternice la nivelul auto-controlului şi constientei. (Consecințe ce pot fi observate şi 
în cadrul societăţii româneşti atât în perioada colectivizării, cât mai ales după 
decembrie '89). 

Treptat, o dată cu accentuarea efectelor creşterii demografice, a supra- 
aglomerării, a amestecului cultural etc., are loc o intensificare a autonomiei 
individului fata de sistemul de referințe social, deşi acesta va forma în permanență 
baza pe care se construieşte sistemul de coordonate ce va ghida comportamentul 
individului. Asistăm la o transformare a tipului de societate dinspre una în care 
acţiunile şi faptele indivizilor sunt judecate din perspectiva moralității colective, 
orientată de către credinţa lui „Noi” (a celorlalți) spre credinţa lui „Eu” (a mea). Este o 
diferență extrem de mare între a-i judeca pe ceilalți şi faptele lor după principiul „nu 
iese fum fără foc” şi a te putea raporta la ei prin intermediul prezumtiei de 
nevinovăție. Acest tip de societate se bazează pe existența unor membrii care i-au 
interiorizat datoriile şi responsabilitatile şi au libertatea de acționa după cum le 
dictează conştiinţa, tocmai pentru că sistemul de luare a deciziilor de la nivel 
individual încorporează comandamentele sociale. 


Într-o societatea a ; . 2 
alti oameni cred că 


vinei 
eu cred că nu am făcut-o am făcut-o 
5 _ Lupt entru a-mi dovedi 
nu am făcut-o Nu e nici o problemă Pi P 
nevinovăția 
Mă aştept să mă simt 
am făcut-o vinovat indiferent de Sunt vinovat şi sunt pedepsit 


opinia lor 


Analiza comparativă a perspectivelor morale ale celor două tipuri de culturi ne 
arată că nu există nici o problemă atunci când credința individuală şi cea colectivă 
coincid. „Avantajele” - pentru „binele social” — în cazul culturii vinovatiei ar consta în 
susținerea valorilor adevărului şi ale justiţiei, fiind bazate pe susținerea drepturilor 
individului (aceasta când lucrurile merg bine!) şi chiar ar preveni angajarea 
individului în acţiuni rele chiar şi în cazul în care ar exista posibilitatea de a nu fi 
prins. Pe de altă parte, această situaţie este potenţial generatoare de nevroză şi poate 
chiar să se întoarcă împotriva intereselor societății când “credinţa” sau interpretarea 
pe care o dă individual propriilor acţiuni este denaturată (cum se întâmplă atât de des 
prin procesul, numit în psihologie, de rationalizare). 

Aceasta nu înseamnă că societatea euro-americană a devenit o societate a vinei 
pure. Cele două forme continuând să existe atâta timp cât în însuși procesul de 
socializare, de formare al individului adult este necesară trecerea prin faza ruşinii 
înainte de atingerea celei a vinei (responsabilitatii). În acelaşi timp, la nivelul micro- 
grupurilor regulile şi normele de organizare, gândire şi în acţiune sunt în continuare 
determinate major de forma organizării culturale a ruşinii. Ceea ce cotează în 
principal pentru individ este atitudinea grupului de referință care se menține chiar şi 
în aşa mult lăudatele culturi ale vinei din societatea europeană. Cultura europeană e 
formată tot pe fundalul rusinii, aşa că, în viata cotidiană, încă mai predomină aceasta, 
în şcoală, familie etc.+ 

Caracteristicile psihismului individului se dezvoltă şi transformă, o dată cu 
înțelegerea asupra lumii, pe măsură ce lumea sa socială se lărgeşte. La fel cum o dată 
cu complexificarea şi dezvoltarea lumii sociale, în paralel cu cea a conştiinţei, 
observăm o dezvoltare şi transformare chiar a aparatului psihic uman, la fel în cadrul 
procesului de dezvoltare individuală, omul şi conştiinţa sa suferă transformări. 
Sistemul de personalitate se modifică potrivit mediului social în care acesta trăieşte. 
Pentru Freud, ruşinea este o emoție regresivă infantilă. Benedict (1946)? formulează o 
variantă socială a versiunii freudiene asupra raportului ruşine - vină, devenită teza 
psihanalizei ortodoxe, susținând că, în societățile moderne, vina reprezintă forma 
adultă a sinelui şi controlului social, în opoziţie cu forma infantilă din societăţile 
tradiționale în care controlul social este externalizat. Acest proces poate fi comparat 
cu un paralelism extrem de cunoscut din biologie. La fel cum în ontogeneză (istoria 
individului) este reluată prescurtat filogeneza (istoria speciei), la fel se pare că în 
ontogeneza (psihismului) individului social este reluată socio-geneza (culturii sale). 
Modelul eriksonian al dezvoltării (psiho-sociale) a personalităţii ne oferă o imagine 
extrem de sugestivă a acestui proces. O dată cu lărgirea câmpului de interrelationare 
are loc şi o plasticizare, complexificare şi dezvoltare a mecanismelor emoţionale 
implicate precum şi a modalitatilor de control ale pulsiunilor şi organizare a vieţii 
afective. Putem observa cum în cadrul acestui model constituirea structurii autonome 
individuale a vinei se află pe o treaptă superioară de dezvoltare a psihismului copilului 
fata de ruşine. 


1 Chiar în justiţie — sistemul social prin definiție fundat pe o paradigmă a individului ca agent rațional 
responsabil — de multe ori sentinţa se dă „pe măsura infractorului” şi mai puţin pe cea a faptei, în special 
în cazul infractorilor tineri. 

> Pentru o analiză a dezbaterilor şi implicatiilor antropologice a acestei distincţii introduse de Benedict, 
vezi Creighton, (1990). 

Societatea („ai mei”) 


Schimbări în sistemul Creşterea Schimbări ale mediului 


de personalitate complexităţii sociale de interrelationare 
Din păcate, individualismul societăţii euro-americane nu face decât să oculteze 
adevărata realitate a interdependentei sociale şi a ruşinii. Complementaritatea lor este 
doar ascunsă şi reprimată. Deşi pare a fi emoția dominantă care se manifestă în 
interacțiunile cotidiene în societatea contemporană ea este aproape invizibilă, fiind 
considerată un adevărat tabu. Constatările psihologului Gershen Kaufman, în lucrarea 
sa Psihologia rușinii, referitoare la cultura americană, sunt extrem de relevante: „o 
cultură fundată pe ruşine dar în care... ruşinea rămâne ascunsă. Atâta timp cât există 
ruşine de ruşine, ea rămâne sub interdicția tabuului. (...) tabuul asupra ruşinii este atât 
de strict (...) încât ne comportăm ca şi cum ruşinea nu ar exista” (Scheff, 2003). O dată 
cu creşterea pragului de aversiune şi pudoare a avut loc şi scăderea gradului de 
conştientizare a acestor emoţii; conştientizare îngreunată acum de faptul că acest 
proces se petrece în perioada copilăriei. „Pe parcursul acestui proces (...) conștiința 
devine mai putin permeabilă faţă de pornirile instinctuale, iar pornirile instinctuale 
mai putin permeabile faţă de conștiință” (Elias, II, p. 261). Diferenţa evidentă dintre 
societățile premoderne şi cea contemporană constă în faptul că acum manierele şi 
regulile de conduită mu mai sunt inculcate prin discursul verbal între adulți. 
„Socializarea s-a schimbat de la schimbările lente şi conştiente ale adulţilor de-a 
lungul secolelor la rapida şi tăcuta îndoctrina a copiilor în primii lor ani. Nici o 

justificare nu le este oferită celor mai mulți dintre copii; curtoazia a devenit 
absolută.(...) în societăţile moderne socializarea celor mai multi copii inculcă şi 
reprimă ruşinea.” (Scheff, 2007b) Aceasta înseamnă că ruşinea, în societățile moderne, 
ar fi scăzut? S-ar părea că, din contra, ruşinea ascunsă, tainică, neconstientizata a 
crescut şi se manifestă, mai ales, prin forme modificate. 

Evident că acest proces de „civilizare” descris de Elias, nu se termină ci se 
continuă cu unul de creştere a importanţei conștienței rationalizante, a autonomizării 
crescute şi creşterii importanţei ei în cadrul controlului comportamentului şi luării 
deciziilor. Pe scurt, dacă în primele faze ale hominizării asistăm la o complexificare şi 
dezvoltare a organizării biologiei cerebrale, ulterior, prin inserarea în mediul social 
creşte şi se complexifică organizarea structurii afective, rolul laturii conştiente (fără ca 
prin aceasta puterea motivationala şi importanţa substratului afectiv să fie afectată). 
Ulterior, intensificarea şi complexificarea mediului noologic vor determina 
transformări ale psihismului potrivit traiului în această a treia dimensiune a umanului 
— culturalul. 

Acest proces a fost, paradoxal, poate, la prima vedere, înlesnit de fenomenul de 
colonizare/globalizare şi de imigrația puternică suportată de spaţiul euro-american. 
Această relație capătă sens dacă luăm în considerare teza lui Waldhoff potrivit căreia 
pattern-urile de relationare cu „străinii”, produse în cadrul proceselor sociale, reflectă, 
în fapt, pattern-urile prin care indivizii relationeaza cu propria lor „înstrăinare”, cu 
acea parte a psihicului care a devenit inconstienta şi este apărată de conştiinţă de 
fricile interioare precum ruşinea şi contra-impulsurile conştiinţei (Wouters, 1997). 
Acceptarea emoţiilor „periculoase”, anterior reprimate şi negate atât la nivelul 
relaţiilor sociale cât şi al conştiinţei individului, a devenit posibilă numai în cadrul 
unor societăți puternic interdependente (în cadrul cărora există un grad ridicat de 
auto-control aşteptat din partea celorlalți). Acest proces a fost determinat de scăderea 
inegalitatilor sociale şi a integrării grupurilor anterior externe. Integrarea claselor 
inferioare în cadrul structurii sociale dominante a permis şi chiar a impus integrarea 
impulsurilor „inferioare”, „animalice” şi a emoţiilor în cadrul structurii (conştiente) de 
personalitate (Jbidem). Cu alte cuvinte, în cadrul procesului de civilizare pot fi, dupa 
Waldhoff, distinse două faze. Una de disciplinare (formalizare, cum o numeşte 
Wouters), în care constrângerile sociale sunt orientate către respingerea şi ascunderea 
a orice pare animalic, sălbatic, murdar sau indecent din spaţiul public şi 
comportament şi, în paralel, reprimarea şi refularea acestora din conştiinţa 
individului. Reprimarea emoţiilor „necivilizate” la nivelul inconştientului determină 
apariția unei „înstrăinări” emoţionale a individului de el însuşi. Problemele apărute în 
managementul acestora sunt proiectate, de obicei, asupra străinilor şi a grupurilor 
sociale inferioare. 

O dată cu intensificarea rețelelor de interdependenta are loc o emancipare 
necesară a trăirii şi manifestării emoţiilor. Este faza informalizantă. În cadrul acesteia 
granițele sociale inter-grupuri ca şi cele dintre funcţiile psihice între conştient şi 

inconştient devin mai permeabile. Modurile de comportament şi conduită devin mai 
puţin rigide, mai accesibile la fel ca şi psihicul se de-ierarhizează, devenind mai mult 
dominat de Ego decât de Supra-eu. „Treptele scării în spirală a conştiinţei” (the spiral 
staircase of consciousness), cum numeşte Elias acest proces, nu au fost chiar atât de 
liniare şi în nici un caz nu s-au terminat o dată cu epoca modernă. Procesul de 
civilizare a oamenilor a cuprins pe lângă procesul dominant de creştere a controlului 
intern asupra emoţiilor tabu şi ridicare a gradului de aversiune (prin întărirea şi 
creşterea Supra-eului) şi unul recesiv legat de sporirea complexităţii şi ulterior a 
rolului jucat de Eu (Ego) în echilibrul structurilor psihice. 

Aplicând în cadrul procesului de civilizare descris de Elias (1995) diferențierea 
sugerată de Waldhoff, ne-am putea apropia mai mult de înţelegerea dinamicii 
acestuia. Waldhoff observă că, deşi, atunci când se referă la creşterea auto-controlului 
(Selbstzwang/self-constraint), Elias se centrează în special pe „anxietăţi interioare 
automate”, „automatisme ale auto-controlului” şi „temeri şi auto-constrângeri ce 
funcționează mai mult sau mai putin automat” el se referă la constrângerile Supra- 
eului. Referitor la aceasta pot fi distinse două tipuri diferite de personalitate dominate: 
tipul de personalitate dominat autoritar de Supra-eu şi cel dominat de un Supra-eu 
„lipsit de noi” (we-less Superego), descris deseori de Elias ca tipul de homo clausus sau 
Eu-l lipsit de noi ( we-less Ego/wir-loses Ich).6 Pe baza acestor deosebiri în tipul posibil 
de auto-control, Waldhoff „diferențiază de asemenea în ceea ce Elias a conceptualizat 
ca echilibrul dintre Fremdzwang (constrângeri de către ceilalți) si Se/bstzwang (auto- 
constrângeri) şi leagă această diferenţiere de cele două faze din cadrul proceselor de 
civilizare: în faza disciplinară sau formalizantă tensiunea centrală este între 
constrângerile exterioare şi constrângerile Supra-eului (schimbarea echilibrului 
«Fremdzwang-Uberich» în direcţia unei personalități conduse de un Supra-eu 
autoritar), pe când în faza informalizantă prevalează tensiunea din cadrul echilibrului 
dintre Supra-eu şi Eu (schimbarea echilibrului «Supra-eu-Eu»)” (Wouters, 2007). 
Schimbarea petrecută în mecanismele civilizatorii ale personalităţii îşi are punctul de 
cotitură la sfârşitul secolului al XIX-lea, dar ea devine evidentă începând cu anii '50 ai 
secolului trecut, de când, datorită dinamicii sociale accelerate, necesitatea cooperării 


6 În analiza pe care o face tipurilor istorice de personalitate ca rezultat al proceselor civilizatorii, Waldoff 
distinge între cinci „ideal-tipuri” de auto-control dominant şi/sau management al emoţiilor: „1. dominat 
de tendinţe şi impulsuri, 2. dominat de constrângerile din partea celorlalți (/remdzwang), 3. dominat de o 
conştiinţă autoritară Supra-eu - o personalitate autoritară cu înclinații sau constrângeri puternice către 
reductionism, repetiţie, imitație, puritate, lege şi ordine -, 4. dominat de un Supra-eu „lipsit de noi” — 
tipul de homo clausus încercând mai mult sau mai putin disperat să forţeze o breşă în zidurile care îi 
încercuiesc viata emoţională. Această încercare semnalează o izbucnire către informalizare şi, cum faza 
informalizantă a proceselor de civilizare ia proporţii, din ce în ce mai mulți oameni devin 5. dominați de 
Eu, dezvoltând un tip de auto-control care nu mai este pur şi simplu un control mai puternic sau mai 
cuprinzător, ci un model diferit de control, un model care implică un tip de personalitate mai flexibilă, 
mai maleabilă individual şi mai uşor de accesibilă la emoţii (Wouters, 2007). 

din ce în ce mai intense şi competiţia extinsă au determinat, în opinia autorului, 
dezvoltarea unui simţ critic mult mai puternic al calcului, o mai mare flexibilitate şi o 
mai mare disponibilitate la compromis. „Dezvoltarea în această direcție se poate 
distinge începând cu anii '50 încoace. „Succesul social a ajuns să depindă mai puternic 
de un auto-control mai reflexiv şi flexibil, de abilitatea de a combina fermitatea şi 
flexibilitatea, directivitatea şi tactul”? (Wouters, 2007). 

Aşa cum reiese din prezentarea făcută până acum, descrierea lui Elias lasă 
descoperite cel putin două probleme importante. În primul rând, Ja nivel extensional, 
el nu explică existența conduitelor „civilizate” în accepțiunea pe care el o dă acestui 
termen, din cadrul societăţilor premoderne, atâta timp cât el afirmă că teoria sa se 
aplică doar acelor societăţi care au dezvoltat instituţii centrale, relativ stabile, de 
monopolizare a forței fizice. „Abia o dată cu formarea unor astfel de instituţii 
monopoliste stabile se creează acel aparat social de condiționare care va determina ca 
individul să fie obişnuit de copil cu o temperare a propriilor sale porniri, precis 
reglementată şi constantă; abia în dependenţă cu aceste monopoluri se formează la 
individ un aparat de autocontrol mai stabil, care în bună parte funcționează în mod 
automat”? (Elias, 2002, p. 216). În al doilea rând, Ja nivel intensional, modul in care 
este descrisă implicarea mecanismelor de dezvoltare si educare a emoţiilor lasă 
neexplicată diferența, încă evidentă, dintre socializarea interdependentă specifică 
societăților asiatice şi cea independentă (v., de exemplu, Fung, 1999), specifică 
societăţii occidentale. 

Soluţia sugerată de către Spier (2007) de utilizare a termenului tehnic general de 
regim (larg utilizat în ştiinţele politice) merită de reţinut, dar cu anumite 
amendamente. Pentru Spier, „regimurile pot fi definite ca seturi de standarde de 
comportament mai mult sau mai putin comun împărtășite. Aceasta cuprinde, în 
formularea sa cea mai generală, lucrurile pe care oamenii simt că trebuie să le facă şi 
lucrurile de la care oamenii simt că trebuie să se abţină. Cu alte cuvinte, acestea sunt 
pattern-uri de constrângere şi auto-constrângere. În același timp, regimurile sunt 
constelații de relaţii de interdependenta” (Ibidem). Se vorbeşte despre regimuri 
religioase, intelectuale, medicale, educaționale, reglatorii ale intoxicatilor, ecologice, 
ale adunărilor sau întrunirilor etc. Unele dintre ele pot fi clar delimitate (şi includ, 
spre exemplu, codul de legi al statului precum şi oamenii care îl formează, sau regulile 
unei organizaţii), pe când altele nu au o expresie scrisă concretă a normelor de 
comportament (cum ar fi regimul educaţional definit cel mai general ca modul în care 


7 Deşi paradoxal, la prima vedere, din cauza tensiunii mult mai reduse existente între Supra-eu şi Eu, in 
cadrul acestui tip de personalitate decât în cazul celei dominate autoritar de Supra-eu, acest tip prezintă 
mai multe dificultăți în integrarea funcțiilor psihice opuse. Dar, după cum vom vedea, acest fapt are şi o 
altă cauză decât cea sugerată de Wouters (v. şi Wouters, 1955a, 1955b). 

8 Ideea că în orice societate există grade de civilizare, nu o consider un argument valabil atâta timp cât 
învederează, într-o altă formă, ideea unicităţii şi eminentei civilizaţiei euro-atlantice drept forma 
adevărată de evoluţie socială. 

adulții trebuie să se poarte cu copiii şi invers). Evident, oamenii aparțin mai multor 
regimuri în acelaşi timp - ele se suprapun - iar cu cât o societate este mai diferențiată 
cu atât este mai mare numărul de regimuri la care un individ trebuie să ia parte. Spier 
propune ca atunci când un regim se dezvoltă potrivit criteriilor lui Elias (determinând 
o structură socio-psihică mai stabilă, mai diferențiată şi mai multilaterală) atunci 
putem spune că acesta subîntinde un proces de civilizare, dacă întruneşte criteriile 
opuse, unul de decivilizare şi dacă le cuprinde doar parţial vom vorbi de tendințe de 
civilizare/decivilizare. În viziunea mea, procesul de civilizare, aşa cum îl descrie Elias, 
s-a petrecut pe mai multe tonuri, cuprinzând mai multe regimuri (educaţional, etic, 
familial/privat etc.). De aceea, pentru ca această idee să fie viabilă şi să aibă coerență 
explicativă, consider că procesul civilizării trebuie considerat un ansamblu de 
transformări petrecute la diverse niveluri/regimuri de _ interrelationare şi 
comportament (şi nicidecum un tip particular de regim), fără ca aceasta să constituie 
însă o explicaţie prin ea însăşi a diferențelor de socializare întâlnite în cadrul 
diverselor culturi. 

Toate acestea ne arată faptul că este mai de greu de făcut cult-analiză (analiza 
unei culturi) decât (auto-)psihanaliza atâta timp cât înseşi instrumentele de analiză, 
categoriile, conceptele sunt impregnate de valorile culturii de provenienţă. În cazul 
analizei culturale de acest gen, aşa cum avertizează Bendix (1952), există două riscuri 
majore: cel al erorii de a atribui structurii caracterului ceea ce poate fi doar o parte a 
mediului social şi tentatia de a atribui oamenilor din altă cultură o uniformitate 
psihologică pe care nu putem să o găsim nici măcar în a noastră. Nu trebuie să credem 
că există neapărat o congruenta esenţială între „instituţiile sociale şi formele culturale 
dominante” şi “habitus-urile psihologice dominante” fiindcă oamenii pot dezvolta un 
anume tip de comportament, din varii motive incluzând frica sau apatia. Pe lângă 
aceasta, mult mai important este bias-ul ochelarilor culturali. De importanţă majoră în 
cadrul antropologiei, şi din păcate deseori omisă de cercetătorii de orientare 
sociologică, este extrem de dificil de “obiectivat” propria perspectivă, atâta timp cât 
cercetătorul este parte a unei culturi. Acesta este cazul cu Scheff (2007a). Deşi observă 
că anumite concepte, precum cel de civilizaţie, sunt prea încărcate valoric pentru a 
permite un discurs cât mai realist despre specificul cultural şi declară în mod explicit 
că doreşte să se situeze pe o poziţie „mai obiectivă” şi propune operarea cu termenul 
„cultură interdependentă” — în care ar exista un raport mai echilibrat Eu-noi la nivelul 
structurii conştiinţei indivizilor — ca unul de echilibru între culturile „independente” 
în cadrul cărora conştiinţa individuală se formează centrată pe ego Sinele-eu (/-se/ şi 
cele „dependente” în care conştiinţa individuală este absorbită de ceilalți, conformistă 
Sinele-noi ( We-se/f, îi este greu să accepte faptul că este posibil ca culturile asiatice să 
fie într-adevăr mai interdependente — în acest sens — considerând că cercetătorii 

acestor culturi, precum Marcus şi Kitiyama” (1991), confundă solidaritatea (in sens 
durkheimian) cu dependenţa (engu/fment). Pentru el, „chiar şi astăzi, dezvoltarea 
societăţii chineze şi a altor societăţi asiatice este încă întârziată de dependența din 
cadrul relaţiilor sociale”(s.m.). Pe bună dreptate, în societăţile tradiționale închise (!) 
(lipsite de aportul contactului intercultural şi al comunicării cu alte grupuri) sau în 
acele „comunităţi distructive” (destructive Gemeinschaft), cum le numeşte Sennett 
(1977), conservatorismul lor cu siguranță, în anumite privinţe, era şi este o piedică în 
calea actualizării potenţialului complet al indivizilor, totuşi sensul dat conceptului de 
„dezvoltare a unei societăţi” este extrem de pernicios. Dezvoltare însemnând oare 
„evoluţie” în sensul definit de dezvoltarea societăţii euro-americane? Acest fapt este de 
natură să vicieze complet pertinenta analizelor sale. Pe de altă parte, obiecțiile ridicate 
de Hans-Peter Duerr! ipotezei principale a lui Elias, precum că ar exista o legătură 
directă între habitus şi managementul emoțiilor, pe de o parte, şi creşterea 
diferentierii sociale şi cea a lanțurilor de interdependenţă, pe de alta, ridică serioase 
semne de întrebare asupra superiorității existente la nivelul integrării sociale din 
cadrul societăţilor moderne în comparaţie cu cele anteriore. Rețelele de 
consagvinitate, de afinități şi rudenii, ale sistemelor de alianţe, a grupurilor de vârstă, 
sex, ocupaţii sau vecinătate, societăţile secrete sau de războinici învederează ideea că 
omul acestor societăți (rurale) era fundamental şi eficient, subordonat implacabil 
corpului social, decât omul societăţilor industriale. 

De altfel, nici interpretarea propusă de Cas Wouters nu este atât de obiectivă pe 
cât s-ar dori, lăsându-mi impresia unei încercări de legitimare (conştiente sau nu) a 
exceptionalitatii şi superiorității tipului euro-american de personalitate şi, implicit, a 
potenţialului cultural superior. Ca şi în cazul celuilalt autor citat, Thomas Scheff, 
întâlnim aceeaşi năzuință implicită de a arăta că tipul de societate interdependentă 
este posibil mai degrabă pe fundamentul unei culturi independente (cum este propria 
noastră cultură) decât a uneia dependente (cum ar fi cele asiatice sau cele tradiționale). 
Vina apare, ca şi în modelul eriksonian, ca o calitate mult mai potrivită pentru a 
împăca orgoliul unui individ egocentric, rationalizant, care trăieşte într-o societate 
mai înstrăinată, a cărei valori sunt libertatea individuală şi controlul asupra mediului 
înconjurător mai degrabă decât ruşinea, un atribut socio-genic prin excelență. Deşi 
descrierea pe care o dă „continuării” procesului civilizării mi se pare extrem de 
realistă, interpretarea pe care o propune implică multă subiectivitate. 
Impersonalizarea structurii Supra-eului individului contemporan în sensul unei 


° Lectura articolului nu mi-a dat sentimentul că autorii ar fi încercat să susțină ideea „superiorităţii” 
tipului de interrelationare existent în interiorul culturilor asiatice. 

10 În numai putin de patru cărți (!) (Nacktheit und Scham (1988), Intimitat (1990), Obszönität und Gewalt 
(1993), Der Erotische Leib (1997)), adunate sub titlul general de Despre mitul procesului civilizării, 
documentate tocmai pentru a infirma unele dintre tezele discutate. (v. şi Krieken, 2005) 

„detaşări” a acestuia de origina sa interpersonală mi se pare un fenomen evident. Dar 
ce înseamnă însă aceasta? 

În primul rând, dacă în primele faze ale culturalizării, faza formalizantă sau 
disciplinară, determina formarea unui Supra-eu autoritar sub presiunea 
constrângerilor exterioare directe, vizibile, manifeste, brute, am putea spune, asupra 
individului, ulterior o dată cu „retragerea”, camuflarea, ascunderea manifestărilor 
fizice ale constrângerilor din spaţiul public şi intensificarea si consfintirea copilăriei ca 
perioadă a civilizării (educării)'!, gradul de autonomie al individului creşte, dar o data 
cu aceasta are loc şi creşterea tensiunii la nivelul raportului Eu — Supra-eu. O dată ce 
tipurile de violență devin obiectul unor forme din ce în ce mai complexe, mai 
sofisticate şi mai eficiente de management şi control, structurile punitive de reprimare 
a comportamentelor deviante devin mai subtile şi astfel individul se simte mai „liber” 
fata de constrângerile directe ale aparatelor sociale şi ale acţiunii celorlalți indivizi. 
Acest proces are însă o consecință extrem de importantă şi anume impersonalizarea 
extremă a regulilor de civilitate şi moralitate o dată cu interiorizarea centrului de 
tensiune. Conflictul ruşinos sau vinovat e resimţit mult mai abstract, impersonal şi 
solitar, relația cu originea sa socio-genică personală fiind mult atenuată. Aceasta se 
traduce la nivelul raportului individ-colectivitate prin proliferarea normelor 
„raţionalizante” a deontologiilor şi eticilor regionale. Liantul în cadrul societăților 
(aşa-numite) dependente îl constituie morala — forma institutionalizata la nivelul 
colectivitatii a trăirilor ale binelui şi răului ce sunt interiorizate de către indivizi. In 
societățile independente liantul este dat de reglementările, regulile de conduită şi 
acțiune care stabilesc limitele de comportament acceptate şi care sunt exterioare 
individului. Aici se include politetea, curtoazia, protocolul, legalitatea, corectitudinea 
politică, adică reguli convenţionale ce definesc tipurile de comportament acceptate. 
Dacă în primul caz, intentionalitatea şi trăirea asociată acţiunii este factorul esenţial în 
judecarea sa, în cel de al doilea, doar efectele şi impactul comportamentului observabil 
este determinant. Alienarea individului de ceilalți, fenomen specific societăţilor 
puternic independente, se traduce la nivel socio-cultural prin înlocuirea moralei prin 
etică (etici). 

În al doilea rând, acest fapt este concurat şi de o fragmentare a structurii 
normelor sociale şi implicit a „reflecţiei” acestora la nivelul Supra-eului individului. 
Înmulțirea tipurilor de „regimuri”? cărora individul dintr-o societate mult mai 
interdependentă (dar nu şi solidară (!) în sens durkheimian) trebuie să i se 
subordoneze, precum şi relativizarea acestora — înmulțirea modurilor alternative în 
care există aceste regimuri la nivelul unei societăți multiculturale — a dus la „slăbirea” 
presiunii Supra-eului şi creşterea activităţii şi importanţei Eului cu toate consecinţele 


11 Vezi şi Popoveniuc (2002). 
12 Nu doar a numărului, ci a variantelor pe care unul şi acelaşi regim le poate lua la un moment dat in 
cadrul unei societăţi multiculturale 

ce decurg de aici. Aceasta nu înseamnă neapărat, cum vrea Wouters, că individul 
modern este mult mai liber fiind mult mai centrat pe Ego şi mai puţin „automat 
condiţionat” în luarea deciziilor de către mecanismele de control ale Supra-eului. Ceea 
ce s-a modificat într-adevăr este unitatea Supra-eului, în sensul fragmentării și 
relativizării acestuia. Multiculturalismul Europei şi al Americii şi structurile 
democratice de control au dus la fragmentarea, distrugerea unității şi unicitatii 
normelor ce formau Supra-eul în cadrul societăţilor tradiționale, fapt de natură să 
ofere o mai mare libertate de mişcare Eului, dar fără ca prin aceasta raportul dintre 
cele două subsisteme ale psihismului să se schimbe radical. Multiculturalismul se 
traduce la nivelul psihismului individual prin existența unor module alternative 
(concurente) de reguli interiorizate (sau disponibile a fi interiorizate).!5 Acel echilibru 
între Sinele-eu şi Sinele-noi al presupus interdependentei (solidarei) societăţi euro- 
americane este, din păcate, încă extrem de departe atâta timp cât reflectia Noi-ului la 
nivelul conştiinţei individuale este atât de deformată. 

Nu pot încheia înainte de a arăta cum se aplică această perspectivă la relația 
existentă dintre Europa (adevărata Europă, aşa cum o consideră cei mai multi dintre 
„adevărații europeni”) şi Europa de Est (inclusiv partea ei „integrată”). Procesul pe care 
am convenit să îl numim, împreună cu Elias, de „civilizare” — acea formă caracterizată 
prin psihologizare, rationalizare, avansare a limitelor de pudoare şi auto-control — din 
interiorul societăţilor occidentale s-a continuat în afara acestora. La fel cum clasele 
sociale dominante au fost treptat integrate, procesul s-a replicat şi inter-societal prin 
integrarea altor societăţi datorită mişcărilor coloniale. În prezent, acest proces 
constituie o componentă esenţială a procesului de globalizare. Politicile de integrare 
din era colonială, în particular, cele din interiorul imperiului britanic, au avut şi un 
caracter programatic: „educarea”, în occident, a elitelor politice şi culturale din colonii 
încât acestea să continue politica de „civilizare” o dată întoarse acasă. Acelaşi fenomen 
poate fi observat şi în relația Europei cu România şi celelalte state afiliate din Europa 
centrală şi de Est. Argumentul: „aşa e bine pentru că aşa e în Europa” saturează 
discursul public (şi cel cotidian deopotrivă) din România. Nu contează diferența de 
specific cultural şi contextul social în care se presupune a fi aplicate reglementările şi 
principiile formate în sute de ani în cadrul societăţii occidentale, ele trebuie „copiate”. 
În faza de formalizare (disciplinare) a societăţilor integrate, structurile şi 
establishment-ul occidental trebuie implementate ad /ireram. Acest fenomen nu este 
nici pe departe nou pentru România. Să nu uităm perioada paşoptistă şi cea interbelică 
(şi chiar mult înainte, pe vremea lui Dimitrie Cantemir, de exemplu) când „copierea” 
Apusului era modelul pentru Țările Române. La fel şi azi, atât în mediile economic şi 


13 Şi aici putem identifica o explicaţie posibilă a fenomenului, în aparenţă atât de ciudat pentru omul 
„iluminat” al secolului XXI, al adeziunii aparent necondiționate la deontologia profesională (clasicul deja 
„I do my job”). Dezorientarea axiologică şi lipsa reperelor moral-actionale ferme îl fac pe individ să adere 


y» 


la „liniştea sufletească” a ordinii practice pe care i-o conferă „fişa postului” (v. Popoveniuc, 2007). 

profesional dar, mai ales, în cel academic, elitele educate în şi finanțate de Occident 
preiau, cel mai adesea necritic, conduitele, ideile şi perspectivele „civilizate”. Printre 
acestea, în special la nivelul mentalului generaţiilor tinere, observăm cum indignarea 
„ruşinii de a fi român” (sentiment comunitar) s-a transformat treptat în resemnarea 
„vinei de a fi român” (sentiment individualist), semn al existenţei unui sentiment de 
dezrădăcinare specific celor care se află prinşi la granița dintre două lumi; în acest caz, 
lumea „civilizată” în care doresc să se integreze şi cea „barbară” în care s-au născut şi 
format iniţial. La fel ca în procesul descris de Elias, societăţile estice nu reuşesc să se 
vadă şi să evalueze decât prin ochelarii culturii dominante. Nu mai au încredere decât 
în judecata şi criteriile acesteia. Nu mai sunt în stare să (se) judece decât prin reperele 
şi filtrul acesteia. Uitându-mă la bibliografia utilizată, nu pot decât să constat reflexii 
ale acelaşi fenomen şi în propriul meu caz. Să fie acesta semnul pervasivitatii 
fenomenului sau al faptului că aceste culturi, precum cea română, nu au avut sau nu li 
s-au dat, spre deosebire de cele occidentale, condiţiile şi răgazul necesar reflectiei 
asupra lor însele? 

